ประกาศกระทรวงมหาดไทยประกาศกระทรวงมหาดไทยเรื่อง หลักเกณฑ์ วิธีการและเงื่อนไขในการส่งมอบและการรับมอบอาวุธปืน เครื่องกระสุนปืนหรือวัตถุระเบิด ที่ไม่ได้รับอนุญาตหรือที่กฎหมายห้ามออกใบอนุญาตมามอบให้แก่ทางราชการ[๑] เนื่องด้วยได้มีการประกาศใช้พระราชบัญญัติยกเว้นความผิดทางอาญาให้แก่ผู้นำอาวุธปืนเครื่องกระสุนปืน หรือวัตถุระเบิดที่ไม่ได้รับอนุญาตหรือที่กฎหมายห้ามออกใบอนุญาตมามอบให้แก่ทางราชการ พ.ศ. ๒๕๔๖ซึ่งบัญญัติให้ผู้มีอาวุธปืน เครื่องกระสุนปืน หรือวัตถุระเบิด ที่ไม่ได้รับอนุญาตหรือที่กฎหมายห้ามออกใบอนุญาตตามกฎหมายว่าด้วยอาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน ถ้าได้นำอาวุธปืน เครื่องกระสุนปืนหรือวัตถุระเบิดดังกล่าวมามอบให้นายทะเบียนท้องที่ตามพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐ ภายในกำหนดหกสิบวัน ทั้งนี้ นับตั้งแต่วันที่ ๑๗ ตุลาคม ๒๕๔๖ถึงวันที่ ๑๕ ธันวาคม ๒๕๔๖ผู้นั้นได้รับยกเว้นจากความผิดทางอาญาตามพระราชบัญญัติอาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐ และพระราชบัญญัติควบคุมยุทธภัณฑ์พ.ศ. ๒๕๓๐อาศัยอำนาจตามความในมาตรา๓ วรรคสอง และมาตรา ๔ แห่งพระราชบัญญัติยกเว้นความผิดทางอาญาให้แก่ผู้นำอาวุธปืนเครื่องกระสุนปืนหรือวัตถุระเบิดที่ไม่ได้รับอนุญาตหรือที่กฎหมายห้ามออกใบอนุญาตมามอบให้แก่ทางราชการพ.ศ. ๒๕๔๖ รัฐมนตรีว่าการกระทรวงมหาดไทย จึงกำหนดหลักเกณฑ์ วิธีการและเงื่อนไขในการส่งมอบและการรับมอบอาวุธปืนไว้ ดังนี้๑. ผู้มีอาวุธปืน เครื่องกระสุนปืนหรือวัตถุระเบิด ที่ไม่ได้รับอนุญาตหรือที่กฎหมายห้ามออกใบอนุญาตสามารถแจ้งขอให้นายทะเบียนท้องที่ไปรับอาวุธปืน เครื่องกระสุนปืน หรือวัตถุระเบิดได้ ณ แหล่งที่ตั้งของอาวุธปืน เครื่องกระสุนปืน วัตถุระเบิดหรือจะนำมามอบให้แก่นายทะเบียนท้องที่ ณ ที่ทำการนายทะเบียนท้องที่ก็ได้ยกเว้นการมอบวัตถุระเบิด ให้แจ้งนายทะเบียนท้องที่ไปรับ ณแหล่งที่ตั้งของวัตถุระเบิดเท่านั้น๒. การนำอาวุธปืน หรือเครื่องกระสุนปืนมามอบให้แก่นายทะเบียนท้องที่ให้ผู้มีอาวุธปืน เครื่องกระสุนปืน หรือวัตถุระเบิดแจ้งนายทะเบียนท้องที่ และให้นายทะเบียนท้องที่ลงบันทึกการรับแจ้งไว้เป็นหลักฐานกรณีไม่สามารถแจ้งนายทะเบียนท้องที่ได้ ให้ผู้มีอาวุธปืน เครื่องกระสุนปืนหรือวัตถุระเบิด แจ้งเจ้าหน้าที่ของรัฐ เช่น กำนัน ผู้ใหญ่บ้าน ข้าราชการหัวหน้าผู้บริหารองค์กรปกครองส่วนท้องถิ่น สมาชิกสภาองค์กรปกครองส่วนท้องถิ่นพนักงานส่วนท้องถิ่น เป็นต้น หรือ แจ้งกรรมการหมู่บ้านกรรมการกองทุนหมู่บ้านหรือชุมชนเพื่อเป็นพยานก่อนที่จะนำไปมอบให้นายทะเบียนท้องที่๓. การพาอาวุธปืนหรือเครื่องกระสุนปืนมามอบให้แก่นายทะเบียนท้องที่ให้ใส่กระเป๋าหรือถุงหรือภาชนะต่าง ๆ ให้มิดชิด ห้ามพกติดตัว และให้แยกเครื่องกระสุนปืนไว้ต่างหาก๔.เมื่อนายทะเบียนท้องที่หรือผู้ได้รับมอบหมายจากนายทะเบียนท้องที่รับมอบอาวุธปืนเครื่องกระสุนปืนหรือวัตถุระเบิดให้นายทะเบียนท้องที่จัดทำทะเบียนควบคุมและออกใบรับอาวุธปืน เครื่องกระสุนปืนหรือวัตถุระเบิดให้แก่ผู้มอบ ทั้งนี้ผู้มอบจะให้นายทะเบียนท้องที่ลงรายการ ชื่อ นามสกุลที่อยู่ของผู้มอบในใบรับหรือไม่ก็ได้๕. การแจ้งหรือส่งมอบอาวุธปืนเครื่องกระสุนปืน หรือวัตถุระเบิดให้แก่นายทะเบียนท้องที่ให้ดำเนินการระหว่างวันที่ ๑๗ ตุลาคม ๒๕๔๖ ถึงวันที่ ๑๕ธันวาคม ๒๕๔๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ทุกวันไม่เว้นวันหยุดราชการโดย(๑)กรุงเทพมหานคร ให้แจ้งหรือส่งมอบต่อนายทะเบียนกรุงเทพมหานคร ณ กองทะเบียนสำนักงานตำรวจแห่งชาติ หรือผู้กำกับการสถานีตำรวจนครบาลซึ่งได้รับมอบหมายจากนายทะเบียนกรุงเทพมหานคร ณ สถานีตำรวจนครบาล(๒)จังหวัดอื่น ๆ ให้แจ้งหรือส่งมอบต่อนายทะเบียนท้องที่ประจำอำเภอ ณ ที่ว่าการอำเภอหรือนายทะเบียนท้องที่ประจำกิ่งอำเภอ ณ ที่ว่าการกิ่งอำเภอประกาศ ณ วันที่ ๑๗ตุลาคม พ.ศ. ๒๕๔๖วันมูหะมัดนอร์ มะทารัฐมนตรีว่าการกระทรวงมหาดไทยศุภกรณ/ผู้จัดทำ๓ ธันวาคม ๒๕๕๓[๑] ราชกิจจานุเบกษาเล่ม ๑๒๐/ตอนพิเศษ ๑๒๑ ง/หน้า ๙๔/๑๗ ตุลาคม ๒๕๔๖